"แพลนบี"ทำสัญญา"ซีพีออลล์"บริหารสื่อโฆษณาใน 7-11
ตั้งเป้าลงทุนสร้างและติดตั้งสี่อโฆษณา ณ จุดขายครอบคลุมประมาณ 5,000 สาขา ภายใน 10 ปี
19 ก.ย. 2562

ตั้งเป้าลงทุนสร้างและติดตั้งสี่อโฆษณา ณ จุดขายครอบคลุมประมาณ 5,000 สาขา ภายใน 10 ปี
บริษัท แพลน บี (PLANB) แจ้งตลาดหลักทรัพย์ฯว่า บริษัท แพลน บี ซีเอส (แพลน บี ซีเอส) บริษัทย่อยที่ PLANB ถือหุ้น 80% ได้เข้าลงนามในสัญญาบริหารจัดการพื้นที่สื่อโฆษณาประชาสัมพันธ์ในร้านสาขา 7-Eleven กับ บริษัท ซีพีออลล์ (CPALL) ซึ่งเป็นผู้ให้บริการค้าปลีกรายใหญ่ในประเทศไทย
ทั้งนี้ สัญญาดังกล่าวให้บริษัทฯป็นผู้ดำเนินการลงทุน ออกแบบสร้างติดตั้งและบริหารจัดการสื่อโฆษณา ณ จุดขายภายในร้านค้าสะดวกซื้อ 7-Eleven โดยบริษัทฯ ตั้งเป้าหมายจะลงทุนสร้างและติดตั้งสี่อโฆษณา ณ จุดขายครอบคลุมประมาณ 5,000 สาขา ภายในระยะเวลา 10 ปี
ขณะที่ บล.หยวนต้า (ประเทศไทย) ระบุในบทวิเคราะห์ฯ แนะ"เก็งกำไร"หุ้น PLANB ให้ราคาเหมาะสม 10.30 บาท คาดราคาหุ้นตอบรับเชิงบวกหลังเข้าลงนามกับ CPALL เพื่อบริหารสื่อป้ายโฆษณาใน 7-11 จำนวนมากกว่า 3,000 สาขา โดยจะเริ่มทยอยติดตั้งไตรมาสละ 500 สาขาตั้งแต่ไตรมาส 1/63 จนครบ 2,000 สาขาในปี 63 และส่วนที่เหลือในปี 64-65
บล.หยวนต้า ฯ คาดแนวโน้มกำไรครึ่งปีหลัง มีโอกาสทำระดับสูงสุดใหม่รายไตรมาสต่อเนื่อง โดยได้ปรับเพิ่มประมาณการกำไรปี 62 และ 63 ขึ้น 12% และ 16% ตามลำดับ คาดกำไรปี 62 เติบโต 19% เป็น 770 ล้านบาท และปี 63 เติบโต 33% YoY เป็น 1,026 ล้านบาท ราคาเป้าหมายเพิ่มขึ้นเป็น 10.30 บาท